Cap d'Ixalenques

O Cap d'Ixalenques (en castellano Forca Estasen) ye una tuca de 3.019 m d'altaria, con una prominencia de 33 m, Pica d'Estats, Esc. 1:40.000. Salvador Llobet. 1994, 1a. ed. Editorial Alpina, Granollers, E-25, ISBN 84-8090-022-9 que se troba en o macizo d'a Maladeta, provincia de Uesca (Aragón).

Toponimia
Ye adedicada a l'alpinista catalán Lluís Estasen i Pla.

O suyo nombre tradicional lo prene manimenos d'a vall d'Ixalenques y ista d'a ixalenca (nombre benasqués, sarguera en aragonés cheneral y salenca en catalán), un tipo d'arbusto d'as riberas, muit frecuent en os ríos d'o Pireneu, que tiene os trallos resistents encara que muit flexibles, y por ixo d'antes s'emplegaban ta ligar os trancos d'as navatas.

A palabra ixalenca viene d'una forma hipotetica *salenca en latín y amuestra a misma evolución fonetica que ixaringa, ixufre, ixarrallón y ixoriguer, a on a S- inicial d'o latín ha evolucionau ta una x-. Se piensa que a terminación -enca fa de sufixo igual como en albenca. José Antonio Saura Rami:: Elementos de fonética y morfosintaxis benasquesas. Gara d'Edizions, Institución Fernando el Católico, 2003, p 78, p 316. A palabra salenca se documenta tamién en catalán y en occitán (bi ha una carrera en Tolosa que se diz Carrièra de las Salencas en occitán y Rue des Salengues en francés).

Vinclos externos
  En "Mendikat".

 Referencias 

Categoría:Montanyas d'a provincia de Uesca
Categoría:Montanyas d'o Pireneu aragonés
Categoría:Montanyas d'o Pireneu axial
Categoría:Tresmils d'o Pireneu aragonés
Categoría:Montanyas de Benás
Categoría:Montanyas de Montanui
Categoría:Montanyas d'o Parque Natural de Posets-Maladeta
Categoría:Macizo de la Maladeta
Categoría:Montanyas de Ribagorza